Erling Alvsson

Erling Alvsson (ca. 1230–1283) var lendmann og baron fra 1277. Han tilhørte den mektige Tanbergslekten med setegård på Tanberg (Thornberg) på Ringerike. Han var sønn av lendmannen Alv Erlingsson den eldre og Ingeborg Bårdsdatter, som var Skule Bårdssons søster. Faren deltok som en av Skules nærmeste i opprøret mot Håkon Håkonsson. Det forhindret likevel ikke at Erling slo seg opp som en av rikets mest innflytelsesrike lendmenn etter farens død.

Erling deltok i Magnus Lagabøtes bryllup med Ingeborg Plovpenningsdatter, og den påfølgende kroningsseremonien i Bergen i 1261. I 1263 deltok han som en av de ledende lendmennene på Håkon Håkonssons skottetog. Han kjempet ved slaget ved Largs og var ved kong Håkons side da han døde på Orknøyene samme vinter. Sammen med lendmannen Andres Plytt førte Erling skipet med kongens lik tilbake til Bergen våren 1264.

Det var likevel under Magnus Lagabøte han fremstår som mest innflytelsesrik, de to kan ha vært personlige venner. Han opptrer ved konges side i flere dokumenter og garanterte sættargjerden i Tønsberg på kongens side i 1277.Salvesen, Helge. (2009, 14. februar). Erling Alvsson. I Store norske leksikon. Hentet 30. november 2016 fra https://snl.no/Erling_Alvsson. Etter kong Magnus` død i 1280 var han en av baronene som uttøvde den kongelige antikirkelige politikken som gjorde at Eirik Magnusson fikk tilnavnet «prestehater».

Erling ble lendmann i 1261, og i 1275 fikk Erling den lukrative sysselmannsstillingen i Borgarsyssel og holdt hovedsakelig til i Sarpsborg i resten av sin levetid.Salvesen, Helge. (2009, 14. februar). Erling Alvsson. I Store norske leksikon. Hentet 30. november 2016 fra https://snl.no/Erling_Alvsson.
Da kong Valdemar Birgersson av Sverige måtte flykte fra riket sitt i 1276, etter at broren,  Magnus Birgersson (senere Ladulås) hadde gjort  opprør, flyktet han til Sarpsborg og fikk Erlings beskyttelse.Magnus Lagabøtes saga, kap. 7 Senere deltok Erling sammen med sønnen, Alv Erlingsson (yngre) i forhandlingene mellom de to brødrene.Magnus Lagabøtes saga, kap. 8

Erling må ha hatt en sterk selvstendig stilling som sysselmann. Da han døde i 1283 arvet nemlig sønnen Alv (den såkalte Mindre Alv stillingen hans, noe som egentlig gikk imot rikets lovverk.

 Referanser 

 Litteratur 
 Magnus Lagabøtes saga, i Norges Kongesagaer, 1914-utgaven. Oversatt av Alexander Bugge, Kristiania 1914

 Eksterne lenker 
 Erling Alvsson hos Store norske leksikon

Kategori:Nordmenn fra norrøn tid
Kategori:Adelige nordmenn
Kategori:Norske lendmenn
Kategori:Dødsfall i 1283
Kategori:Fødsler på 1200-tallet
Kategori:Fødselsår ukjent
Kategori:Nordmenn fra middelalderen
Kategori:Nordmenn på 1200-tallet